महिलाओं का आदर करने से परिवार की होती है उन्नति
शौर्यदल प्रशिक्षण में जिला महिला सशक्तिकरण अिधकारी ने कही
भास्कर संवाददाता | कैलारस
जिन घरों में महिलाओं व बेटियों को सम्मान मिलता है। उन परिवारों की हमेशा उन्नति होती है। जहां महिला-पुरुष व बेटा-बेटी के बीच भेदभाव हो रहा है वे परिवार विकास से महरूम रहते देखे जा सकते हैं। बेटियों का शिक्षित होकर आत्मनिर्भर होना इसलिए आवश्यक है क्योंकि वे दो घरों की जिम्मेदारी संभालती हैं। समाज में लिंग भेद समाप्त करने के लिए सभी मिलें-जूले प्रयास करने होंगे।
यह उद््बोधन बेटी बचाओ अभियान के तहत आयोजित शौर्यदल प्रशिक्षण के दौरान जिला महिला सशक्तिकरण अधिकारी संजय अग्रवाल दे रहे थे। कार्यक्रम का आयोजन स्थानीय मुस्कान संस्था किया गया। इस अवसर पर तहसीलदार सर्वेश यादव एवं सहित नगर के गणमान्य नागरिक उपस्थित रहे। अग्रवाल ने बताया कि बेटी बचाओ अभियान के तहत प्रदेश में सिर्फ मुरैना जिले के शौर्यदल पॉयलट के रूप में तैयार किए जा रहें है। यह शौर्यदल महिला हिंसा के खिलाफ न केवल लोगों को जागरूक करेंगे, बल्कि जरूरत पड़ने पर मामले में न्याय दिलाने तक पैरवी करेंगे। कार्यक्रम को तहसीलदार यादव, बीएमओ डॉ एसआर मिश्रा, जनपद सदस्य ऋषिकेष शर्मा, राधाकृष्ण सिंघल आदि ने भी संबोधित किया। कार्यक्रम का संचालन मुस्कान संस्था के सचिव महेश श्रीवास्तव ने किया। इस अवसर पर सियाराम सिंह, अजमेर सिंह, निसार कुर्रेशी, भोगीराम आिद शामिल हुए।
शौर्यदल प्रशिक्षण के दौरान उपस्थित लोग।
hin_Deva hin_Deva npi_Deva hin_Deva hin_Deva hin_Deva